
PARLAMENTUL ROMÂNIEI

CAMERA DEPUTAŢILOR

COMISIA PENTRU  ÎNVĂŢĂMÂNT,


     ŞTIINŢĂ, TINERET ŞI SPORT

                   


                                                                               BUCUREŞTI: 11 iunie 1998

Nr. 403/XVIII/9




           RAPORT
asupra proiectului de Lege privind dreptul absolvenţilor învăţământului particular liceal, profesional şi postliceal, de a susţine examenul de finalizare a studiilor la unităţi similare din învăţământul de stat

În urma examinării proiectului de Lege privind dreptul absolvenţilor învăţământului particular liceal, profesional şi postliceal, de a susţine examenul de finalizare a studiilor la unităţi similare din învăţământul de stat, în şedinţa din 11 iunie 1998, propunem ca acesta să fie supus spre dezbatere şi adoptare cu următoarele amendamente:

	Nr.

Crt.
	Articolul

(textul iniţial)
	Amendamentul propus

Text adoptat de comisie
	Motivare

	1.
	Titlul legii:

Lege privind dreptul absolvenţilor învăţământului particular liceal, profesional şi postliceal, de a susţine examenul de finalizare a studiilor la unităţi similare din învăţământul de stat


	Text neschimbat
	

	2.
	Art.1- Absolvenţii învăţământului particular, liceal din promoţiile 1994, 1995, 1996, 1997 şi 1998, precum şi cei ai învăţământului particular profesional şi postliceal din promoţiile 1993, 1994, 1995, 1996, 1997 şi 1998 pot susţine examenul de finalizare a studiilor – bacalaureat şi absolvire – într-o unitate de învăţământ sau instituţie de stat similară din reţeaua Ministerului Educaţiei Naţionale, în sesiunile organizate pentru absolvenţii învăţământului de stat, potrivit dispoziţiilor legale în vigoare.
	Text neschimbat
	

	3.
	Art.2 – Absolvenţii menţionaţi la Art.1 se pot prezenta la examenul de finalizare a studiilor – bacalaureat şi absolvire – la unităţi similare din învăţământul de stat, numai dacă au promovat examenul de selecţie, în condiţiile Legii nr.71/1995.
	Art.2 – Absolvenţii învăţământului  postliceal se pot prezenta la examenul de finalizare a studiilor la unităţi similare din învăţământul de stat, numai dacă au promovat examenul de selecţie, în condiţiile Legii nr.71/1995.
	Punerea în concordanţă cu prevederile Legii nr.71/1995.

	4.
	Art.3(1) – Susţinerea examenelor de selecţie şi de finalizare a studiilor de către persoanele prevăzute la Art.1 se face cu taxă, al cărei cuantum este următorul:

a) pentru fiecare examen de selecţie – 100.000 lei;

b) pentru examenul de absolvire a învăţământului postliceal şi profesional – 70.000 lei;

c) pentru examenul de bacalaureat – 100.000 lei.

(2) Sumele încasate din taxele prevăzute la alin.1 se vor utiliza pentru acoperirea cheltuielilor de personal şi materiale, ocazionate de susţinerea examenelor de selecţie şi de finalizare a studiilor, în condiţiile legii. 
	Art.3(1) – Susţinerea examenelor de selecţie şi de finalizare a studiilor de către persoanele prevăzute la Art.1 se face cu taxă, al cărei cuantum este următorul:

a) pentru fiecare examen de selecţie – 400.000 lei;

b) pentru examenul de absolvire a învăţământului postliceal şi profesional – 250.000 lei;

c) pentru examenul de bacalaureat – 400.000 lei.
(2) Text neschimbat
	Corelarea taxelor cu realitatea costurilor implicate de examene.

	5.
	Art.4 – Orice dispoziţii contrare se abrogă.
	Art.4 - Text neschimbat.

